b"\n_START_ARTICLE_\nPargana d'Alamnagar\n_START_PARAGRAPH_\nAlamnagar fou una pargana del tahsil de Shahabad, al districte d'Hardoi, al Oudh, avui el mateix tahsil i districte a Uttar Pradesh._NEWLINE_El territori fou posse\xc3\xaft pels thathera que en foren expulsats pels Gaur Kshattriyas que anaven cap a Kanauj; al mateix temps a una part de la regi\xc3\xb3 s'havien establert els Nikumbhs i aquestos van compatir la zona amb els Gaur._NEWLINE_En temps d'Akbar el Gran, oposats als mogols, els Gaur foren expulsats pel nabab Sadar Jahan fundador de la fam\xc3\xadlia de Pihani Sayyids; una vegada aquestos en el poder van expulsar a poc a poc als Nikhumbs fins a la darrera vila, i van canviar de nom la Pargana a Alamnagar en honor d'Alamgir I (Aurangzeb). Cent anys despr\xc3\xa9s el governador nabab Asaf al-Dawla va retornar el territori en feu a Nikhumbs i Gaur, i en va apartar als Pahani Sayyid i Muhamdi Sayyids._NEWLINE_La superf\xc3\xadcie de la pargana era de 153 km\xc2\xb2 i la poblaci\xc3\xb3 (1881) de 18.892 habitants. La capital, Alamnagar tenia 542 habitants el 1881.\n_START_SECTION_\nRefer\xc3\xa8ncia\n_START_PARAGRAPH_\nImperial Gazetteer of India"